Marje Sink oli muusika alal saanud kaaluka ettevalmistuse. Prof Artur Kapi kompositsiooniklassi Tallinna Konservatooriumis lõpetas ta hindega «väga hea». Ilmselt oli ta esimene naine, kes selle õppeasutuse on heliloojana lõpetanud. 1944. aastal võeti ta vastu äsjaasutatud nõukogulikku Heliloojate Liitu. Neli aastat hiljem visati ta sealt välja. Ta ei tahtnud kirjutada igale nõukogulikule heliloojale kohustuslikku teost seltsimees Stalini kiituseks. Marje Sink leidis, et tema  kutsumus on ülistada Jumalat.